google/wiki40b huggingface dataset:
२५६० ईसा पूर्व

२५६० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एमएस गिल

श्री एमएस गिल को भारत सरकार की पंद्रहवीं लोकसभा के मंत्रीमंडल में खेल एवं युवा मंत्रालय में मंत्री बनाया गया है।
बालिय़ाकान्दि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

बालिय़ाकान्दि उपजिला बांग्लादेश के मध्य में स्थित, ढाका विभाग के राजबाड़ी जिले में स्थित है।
लागी तोहसे लगन

लागी तोहसे लगन 2015 की एक भोजपुरी भाषा की फिल्म है जो रवि एच कश्यप द्वारा लिखित एवं निर्देशित है यह फिल्म तेलुगु की जूनियर एनटीआर स्टारर "बृंदावनं" से प्रेरित है 
इसके मुख्य कलाकार है यश कुमार ,विराज भट्ट और काजल राघवानी ।
एरडेल टेरियर

एरडेल टेरियर (अक्सर एयरडेल छोटे नाम से जाना जाता) कुत्तों की टेरियर किस्म की एक नसल है जिसका की जनम एरडेल, योर्क्शिरे - इंग्लैंड के एक इलाका में हुआ। यह प्रम्प्रागित रूप टेरियर का राजा भी कहा जाता है क्यों की यह काला रूसी टेरियर के जनम से पहले जो की न्क्व्द द्बारा बनाया गया था, टेरियर प्रजाति की सबे बड़ी नसल थी। इस नसल को वाटरसाइड टेरियर भी कहा जाता है, क्यों की यह कुत्तो की नसल वास्तव में ऐरे नदी के इलाको में शिकार किया करती थी। इंग्लैंड में यह नसल पुलिस कुत्तों के रूप में भी काम में ली जाती है।
केन्द्रीय पक्षी अनुसंधान संस्थान, बरेली

केन्द्रीय पक्षी अनुसंधान संस्थान (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।

परिचय

भारतीय पशुचिकित्सा अनुसंधान संस्थान (आईवीआरआई) में 11 मार्च 1939 को 'पोल्ट्री रिसर्च' नाम से एक अलग इकाई खोली गई थी जिसे कुछ समय बाद एक अलग विभाग में बदल दिया गया। इसमें पोल्ट्री की प्रजातियों पर शोध होने लगा। यह संस्थान 70 के दशक में सबसे बड़े पोल्ट्री रिसर्च संस्थान के रूप में अपनी प्रतिष्ठा प्राप्त कर चुका है। यूनाइटेड नेशन डेवलपमेंट प्रोग्राम (यूएनडीपी) के सहयोग से ‘सेंटर ऑफ एक्सीलेंस इन पोल्ट्री साइंस’ की स्थापना हुई, तथा इंडियन काउंसिल आॅफ एग्रीकल्चर रिसर्च से 2 नवम्बर, 1979 को हरी झण्डी मिलने के बाद सेंट्रल एवियन रिसर्च इंस्टीट्यूट (सीएआरआई) खोला गया।
संस्थान में मुर्गी, टर्की और बटेर की प्रजातियों पर शोध होता है और पोल्ट्री के इस क्षेत्र में मास्टर डिग्री एवं डिप्लोमा कोर्स भी कराता है। मुर्गी पालन के लिए किसानों व ग्रामीण लोगों को प्रशिक्षण दिया जाता है। इस उल्लेखनीय कार्यक्रम के माध्यम से संस्थान ने हजारों लोगों को रोजगार उपलब्ध कराया है। जो लोग मुर्गी पालन के क्षेत्र में कार्य करना चाहते हैं, उन्हें संस्थान समय-समय पर अच्छे दिशा-निर्देशों के साथ-साथ प्रशिक्षण की सुविधा भी देता है। अब तक कुक्कुट पर शोध करने वाला यह देश का महत्वपूर्ण संस्थान है। संस्थान में मुर्गियों के लिए पोषक आहार तैयार करने के साथ-साथ बीमारियों से वचाने के लिए टीके व दवाइयाँ तैयार की जाती हैं। वर्ष में तीन बार लघु औद्योगिक प्रशिक्षण दिया जाता है, और समय-समय पर संस्थान के द्वारा लोगों को जागरूक करने के लिए मेले का आयोजन भी किया जाता है। यह संस्थान भारतीय पशु चिकित्सा संस्थान के परिसर में ही स्थित है और टर्की-पोल्ट्री के क्षेत्र में नित नये शोध करने के साथ-साथ इस दिशा में उल्लेखनीय कार्य करते रहने हेतु लगातार प्रयासरत है।
पिछले कुछ वर्षों के दौरान संस्थान में ऐसी विभिन्न प्रजातियाँ विकसित की गई हैं जिनमें मांस की वृद्धि तेजी से होती है और उनमें अंडा उत्पादन क्षमता का भी विकास किया गया है। अनेक प्रजातियां ऐसी विकसित की गई हैं जो सालभर में 300 से अधिक अंडे देती हैं। कई प्रजातियों में से एक हैं ‘कैरीप्रिया’ ब्रीड जिसका अंडा अच्छी किस्म का माना जाता है। ‘कैरी सोनाली’ प्रजाति की मुर्गी सुनहरे भूरे रंग के अंडे देती है, यह प्रजाति संस्थान में ही 1997 में विकसित की गई, यह पूरे साल में लगभग 280 अंडे देती हैं। ‘कैरी रेनब्रो’ नाम के रंगीन ब्रायलर को प्रमुख रूप से आहार के लिए विकसित किया गया है। मुर्गियों की इस प्रजाति का वजन बहुत तेजी से बढ़ता है।
संगम साहित्य

यह तमिल भाषा के संगम साहित्य संबंधी लेख है। संगम के अन्य अर्थों के लिये यहां जाएं - संगम (बहुविकल्पी)
 संगम साहित्य  तमिल भाषा में पांचवीं सदी ईसा पूर्व से दूसरी सदी के मध्य लिखा गया साहित्य है। इसकी रचना और संग्रहण पांड्य शासकों द्वारा मदुरै में आयोजित तीन संगम के दौरान हुई। संपूर्ण संगम साहित्य में ४७३ कवियों की २३८१ रचनाएं हैं। इन कवियों में से १०२ अनाम कवि हैं। यह साहित्य प्राचीन तमिल समाज की सांस्कृतिक, साहित्यिक, धार्मिक, राजनीतिक और ऐतिहासिक अध्ययन के लिए बेहद उपयोगी हैं। इसने बाद के साहित्यिक रूढ़ियों को बहुत प्रभावित किया है। दक्षिण भारत के प्राचीन इतिहास के लिये संगम साहित्य की उपयोगिता अनन्य है। इस साहित्य में उस समय के तीन राजवंशों का उल्लेख मिलता है : चोल , चेर और पाण्ड्य।

परिचय

तमिल ईसा काल के आरंभ से ही लिखित भाषा के रूप में आ गयी थी। अतः इसमें कोई आश्चर्य नहीं है कि अधिकांश संगम साहित्य की रचना ईसा काल की आरंभिक चार शताब्दियों में हुई, यद्यपि उसका अंतिम रूप से संकलन 600 ईसवी तक हुआ। राजाओं एवं सामान्तों के आश्रयाधीन सभाओं में एकत्र हुए कवियों ने तीन से चार शताब्दियों की अवधि में संगम साहित्य की रचना की। कवि, चारण, लेखक और रचनाकार दक्षिणी भारत के विभिन्न भागों से मदुरै आए। इनकी सभाओं को 'संगम' और इन सभाओं में रचित साहित्य को 'संगम साहित्य' कहा गया। इसमें तिरूवल्लूवर जैसे तमिल संतों की कृतियाँ ‘कुराल’ उल्लेखनीय हैं जिनका बाद में अनेक भाषाओं में अनुवाद किया गया। संगम साहित्य अनेक वीरों और वीरांगनाओं की प्रशंसा में रचित अनेक छोटी-बड़ी कविताओं का संग्रह है। ये कविताएँ धर्मसम्बन्धी नहीं है तथा ये उच्चकोटि की रचनाएँ हैं। ऐसी तीन संगम सभाएँ आयोजित हुईं। प्रथम संगम में संकलित कविताएं गुम हो गईं। दूसरे भाग की 2000 कविताएँ संकलित की गई हैं।
संगम साहित्य में 30,000 पंक्तियों की कविताएं शामिल हैं। इन्हें आठ संग्रहों में संकलित किया गया, जिन्हें 'एट्टूतोकोई' कहा गया। इनके दो मुख्य समूह हैं- पाटिनेनकिल कनाकू (18 निचले संग्रह) और पट्टूपट्टू (10 गीत)। पहले समूह को सामान्यतः दूसरे से अधिक पुराना और अपेक्षाकृत अधिक ऐतिहासिक माना जाता है। तिरुवल्लुवर की कृति 'कुराल' को तीन भागों में बांटा गया है। पहला भाग महाकाव्य, दूसरा भाग राजनीति और शासन तथा तीसरा भाग प्रेम विषयक है।
संगम साहित्य के अलावा एक रचना ‘तोलक्कापियम’ भी है। इस रचना का विषय व्याकरण और काव्य है। इसके अतिरिक्त ‘शिलाप्पदीकारम’ तथा ‘मणिमेकलई’ नामक दो महाकाव्य हैं, जिनकी रचना लगभग छठी ईसवी में की गई। पहला महाकाव्य तमिल साहित्य का सर्वोत्तम रत्न माना जाता है। प्रेमगाथा को लेकर इसकी रचना की गई है। दूसरा महाकाव्य मदुरै के अनाज व्यापारी ने लिखा था। इस प्रकार दोनों महाकाव्यों में दूसरी सदी से छठी सदी तक तमिल समाज के सामाजिक, आर्थिक जीवन का चित्राण प्राप्त होता है।
महेंद्र कर्मा

मौत

25 मई 2013 को, दरभा में माओवादी हमले में कर्मा नंद कुमार पटेल सहित कई अन्य पार्टी नेताओं के साथ मारे गए थे, जब वे एक राजनीतिक रैली से लौट रहे थे। 
27 मई को नक्सलियों ने एक बयान जारी करके हमले के लिए जिम्मेदारी ली। उन्होंने   हमले को सलवा जुडूम के संस्थापक महेंद्र कर्मा की सजा क़रार दिया, क्योंकि उनके मुताबिक़ सलवा जुडूम-नंद कुमार पटेल द्वारा किए गए अत्याचार लोगों को दबा रहे थे। यह केंद्र में उनके कार्यकाल में था जब बस्तर क्षेत्र में अर्धसैनिक बलों को तैनात किया गया था। "  
छत्तीसगढ़ की नव निर्वाचित कांग्रेस सरकार ने 2 जनवरी, 2019 को इस घटना की जांच के लिए विवेकानंद सिन्हा के अधीन एक एसआईटी का गठन किया है।
षमीमा अली

षमीमा अली फिजी का एक राजनीतिक कर्मण्यतावादी है।
ल्यूक रोंची

ल्यूक रोंची (अंग्रेज़ी: Luke Ronchi) (२३ अप्रैल १९८१) एक प्रोफेशनल क्रिकेट खिलाड़ी है जो न्यूजीलैंड क्रिकेट टीम के लिए खेलते हैं। ये अपने घरेलू मैच वेलिंगटन के लिए खेलते है और इंडियन प्रीमियर लीग में मुम्बई इंडियन्स में खेलते है।
इनका जन्म डैनेवर्क न्यूजीलैंड में हुआ था ,ये एक विकेट-कीपर की भूमिका निभाते हैं। रोंची ऐसे खिलाड़ी है जो पहले ऑस्ट्रेलिया क्रिकेट टीम के लिए खेलते थे और २००८ तक खेले थे और उसके बाद से न्यूजीलैंड क्रिकेट टीम के लिए खेलते है।
पत्ती

पत्ती संवहनीय पादपों का एक अंग है। पत्तियाँ और तना सम्मिलित रूप से प्ररोह (shoot) बनाते हैं। 
पत्तियाँ पर्वसन्धियों से निकलती हैं। इनके कक्ष में एक कक्ष-कलिका होती है। पत्तियों में प्रकाश-संश्लेषण की महत्वपूर्ण क्रिया होती है। वाष्पोत्सर्जन की क्रिया भी पत्तियों में होती हैं। साधारणतः पत्तियाँ दो प्रकार की होती हैं, सरल पत्ती एवं संयुक्त पत्ती।
सुधनोती ज़िला

लोग

इस ज़िले के लोग अधिकतर पंजाबी की उपभाषाएँ बोलते हैं। यहाँ सुधन और आवान नामक पंजाबी समुदायों का ज़ोर है और इस ज़िले का नाम भी सुधन लोगों पर पड़ा है।

तहसीलें

सुधनोती ज़िले में तीन तहसीलें हैं - पलन्द्री, मांग और त्रारख़ाल।
जमूरा

जमूरा (جمورا‎, Jamoora) एक प्रदर्शक-कलाकार होता है जो भारतीय उपमहाद्वीप के उत्तर भाग (विशेषकर उत्तर भारत और पाकिस्तान) के भांड, तमाशा और नौटंकी जैसी लोक-नाटक शैलियों में एक सहायक का काम करता है। जमूरे के साथ उसका मालिक होता है, जिसे अक्सर उस्ताद या मदारी कहते हैं। वैसे तो जमूरे का काम अपने उस्ताद के हर हुक्म का पालन करना होता है, लेकिन इसमें अक्सर वह कुछ ऐसी ग़लतियाँ या हरकतें करता है जिस से देखने वालों के लिए व्यंग्य या तंज़ पैदा होता है। उस्ताद-जमूरे के तमाशे को अन्य नामों से भी जाना जाता है, जैसे की मदारी-जमूरा, उस्ताद-बच्चा और मदारी-चेला।

लोक-मुहावरों में

क्योंकि जमूरे का काम अपने उस्ताद की बाते बिना टाले मानना होता है इसलिए भारत और पाकिस्तान की लोक-संस्कृति में अगर कोई आदमी या संस्थान किसी अन्य व्यक्ति के आदेश चुपचाप मान रही हो तो उसे तिरस्कार-पूर्वक ढंग से जमूरा कह दिया जाता है। मसलन कुछ समीक्षकों के हिसाब से संयुक्त राष्ट्र कहने को तो पूरी मानव जाति और सभी देशों के हित में काम करने वाली एक संसथान है लेकिन वास्तव में यह 'बड़ी ताक़तों का बच्चा जमूरा है'।
प्रधानमंत्री कार्यालय (बांग्लादेश)

भवन

प्रधानमंत्री कार्यालय का वर्तमान भवन बांग्लादेश की राजधानी ढाका के व्यस्ततम् क्षेत्रो में से एक, तेजगाँव में स्थित है। इस भवन का बांग्लादेश के विभिन्न राजराजनीतिक निकायों के कार्यालय के रूप में उपयोग किये जाने का लंबा इतिहास रहा है। वर्ष 1991 पूर्व, यह राष्ट्रपति का सचिवालय था, और उसके भी पहले इस भवन की बांग्लादेश की संसद के सभास्थल के तौर पर उपयोग किया जाता था, जब फरवरी 1982 में सभास्थल को हस्तांतरित कर, नवनिर्मित जातीय संसद भवन ले आया गया। यह भवन तेजगाँव विमानगाह के निकट एक काॅम्प्लेक्स में, वृक्ष-रेखित उद्यान के मध्य स्थित है।
सोहन लाल द्विवेदी

सोहन लाल द्विवेदी (22 फरवरी 1906 - 1 मार्च 1988) हिन्दी के प्रसिद्ध कवि थे। ऊर्जा और चेतना से भरपूर रचनाओं के इस रचयिता को राष्ट्रकवि की उपाधि से अलंकृत किया गया। महात्मा गांधी के दर्शन से प्रभावित, द्विवेदी जी ने बालोपयोगी रचनाएँ भी लिखीं। 1969 में भारत सरकार ने उन्हें पद्मश्री उपाधि प्रदान कर सम्मानित किया था।
मालिक बिलाल रहमान

मालिक बिलाल रहमान एक राजनीतिज्ञ है पाकिस्तान के राष्ट्रीय विधानसभा में | वह NA-36 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
ऑक्साइड

आक्साइड बनाने की विधियाँ

आक्साइड बनाने के लिए वैसे तो बहुत सी विधियाँ हैं, परंतु साधारणतया निम्नांकित विधियों का प्रयोग होता है :

आक्सीजन के सीधे संयोग से

सोडियम, फास्फोरस, लोह, कार्बन, गंधक, मैग्नीशियम इत्यादि हवा या आक्सीजन में गरम करने पर आक्साइड बनाते हैं। इनमें कुछ तो साधारण ताप पर ही धीरे-धीरे आक्सीजन से क्रिया करते हैं, जैसे सोडियम, फास्फोरस आदि।

पानी की क्रिया द्वारा

मोरचा लगने से अथवा गरम लोहे पर भाप की क्रिया से लोहे का आक्साइड प्राप्त होता है। कुछ धातुओं के नाइट्रेट या कारबोनेट को अधिक गरम करने पर (लवण के विघटन से) आक्साइड प्राप्त होता है, जैसे कापर नाइट्रेट या कैल्सियम कारबोनेट से क्रमानुसार ताँबे तथा नाइट्रोजन के और कैल्सियम तथा कार्बन के आक्साइड। इसी विधि से हाइड्रॉक्साइड (जैसे फ़ेरिक हाइड्रॉक्साइड) भी आक्साइड देते हैं।
रासायनिक गुण अथवा आक्सीजन के अनुपात के अनुसार इन आक्साइडों को क्रम से रखने पर प्रत्येक समूह के प्रतिनिधि आक्साइड M₂O या MO इत्यादि होते हैं (यहाँ = M कोई धातु, O = आक्सीजन)। परंतु कुछ तत्व कई आक्साइड बनाते हैं, जिनमें आक्सीजन की मात्राएँ भिन्न होती हैं।

वर्गीकरण

रासायनिक गुण के विचार से आक्साइड निम्नांकिंत वर्गों में विभक्त किए जा सकते हैं :

अम्लीय आक्साइड

ये पानी से मिलकर अम्ल बनाते हैं अथवा क्षार या क्षारीय आक्साइड के लवण; जैसे कार्बन डाइ आक्साइड, सल्फर डाइ आक्साइड। कुछ आक्साइड मिश्रित ऐनहाइड्राइड होते हैं, जैसे नाइट्रोजन पराक्साइड पानी के साथ नाइट्रस और नाइट्रिक अम्ल दोनों बनाता है।

क्षारीय आक्साइड

ये पानी से मिलकर क्षार बनाते हैं अथवा अम्ल या अम्लीय आक्साइड से लवण; जैसे सोडियम, पोटैशियम, कैलिशयम के आक्साड।

उदासीन आक्साइड

इनकी क्रिया से न लवण ही बनता है और न क्षार अथवा अम्ल; जैसे नाइट्रस आक्साइड, कार्बन मोनोक्साइड। वैसे तो नाइट्रस आक्साइड हाइपोनाइट्रस अम्ल का ऐनहाइड्राइड है, परंतु पानी से मिलकर अम्ल नहीं बनाता।

उभयधर्मी (ऐंफोटरिक) आक्साइड

ये अम्ल से क्षारीय आक्साइड के सदृश तथा क्षार से अम्लीय आक्साइड के सदृश क्रिया करते हैं, जैसे ज़िंक आक्साइड अम्ल तथा क्षार दोनों से लवण देता है।

पराक्साइड

इनमें साधारण से अधिक आक्सीजन होता है। ऐसे (क्षारीय) पराक्साइड पानी अथवा अम्ल से हाइड्रोजन आक्साइड बनाते हैं (जैसे सोडियम या बेरियम पराक्साइड)। इनमें भी दो प्रकार हैं, पहला सुपर आक्साइड तथा दूसरा बहु (पॉली) आक्साइड।

दोहरे या मिश्रित आक्साइड

कुछ धातु के ऐसे दो आक्साइड, जिनमें से एक में आक्सीजन की मात्रा कम है तथा दूसरी में अधिक, मिलकर मिश्रित आक्साइड देते हैं। जैसे FeO तथा Fe₂O₃।
आक्साइड के नामकरण में आक्सीजन की मात्रा के अनुसार मोनो (एक), डाई (द्वि), सेस्क्वी (अध्यर्द्ध) इत्यादि का प्रयोग होता है।
आक्साइड़ों का उपयोग बहुत तरह के रासायनिक यौगिकों के बनाने में है। कई प्रकार के उत्प्रेरकों (कैटालिस्टों) तथा उनके उन्नायकों (प्रोमोटर्स) में आक्साइड का बहुत उपयोग होता है।
रोटर (विद्युत)

विद्युत मोटर, विद्युत जनित्र, अल्टरनेटर आदि विद्युतचुम्बकीय मशीनों के घुर्णन करने (घूमने) वाले भाग को रोटर (rotor) कहते हैं।
चंदन दास

चंदन दास मशहूर गज़ल गायक हैं।ुन्के प्रमुख गाने इस प्रकार है--आ भी जाओ के जिन्दगी कम है, कल खाब मे देखा सखी मैने पिया का गाओ रे, जब मेरी हकीकत जा जा कर, जब कोइ फैसला कीजिये, साथ छूटेगा कैसे मेरा आपका।
जेम्बेजी नदी

जेम्बेजी नदी अफ़्रीका की चौथी सबसे लंबी और हिन्द महासागर मे गिरने वाली सबसे बड़ी अफ़्रीकी नदी है।
इसी नदी पर 50 मीटर ऊँची विक्टोरिया जलप्रपात स्थित है। इस नदी के किनारे शेर, हाथी, मगरमच्छ आदि मिलते है।
राजभवन (सिक्किम)

राजभवन गैंगटोक भारत के सिक्किम राज्य के राज्यपाल का आधिकारिक आवास है। यह राज्य की राजधानी गैंगटोक में स्थित है। बाल्मिकी प्रसाद सिंह राज्य के वर्तमान राज्यपाल हैं।
सत्र 2017 के क्रिकेट रिकार्ड

सर्वाधिक रन

आखरी चेंजेस: 01 जनवरी 2018, टाइम: 12:00 AM

सर्वाधिक विकेट

आखरी चेंजेस: 01 जनवरी 2018, टाइम: 12:00 AM
माइकल क्लेपर

प्रारंभिक जीवन और शिक्षा

क्लेपर ने 1972 में यूनिवर्सिटी ऑफ़ इलिनोइस कॉलेज ऑफ़ मेडिसिन से स्नातक की डिग्री प्राप्त की और यूनिवर्सिटी ऑफ़ ब्रिटिश कोलंबिया के साथ वैंकूवर जनरल अस्पताल में अपनी चिकित्सा इंटर्नशिप की सेवा की। उन्होंने सैन फ्रांसिस्को में यूनिवर्सिटी ऑफ़ कैलिफोर्निया में प्रसूति विज्ञान का भी अध्ययन किया। [2]

कैरियर

मेडिकल स्कूल स्नातक स्तर की पढ़ाई के बाद, क्लेपर ने कई स्थानों पर कार्य करते हुए, तीव्र देखभाल चिकित्सा अभ्यास किया, और अंततः तत्काल ध्यान चिकित्सा में प्रमाणित हो गये। उनके हाल के सार्वजनिक भाषणों में, अनेक उपाख्यान और मनोरंजक कहानियां उन संकट के अनुभवों से ही आते हैं। 1980 के दशक के प्रारंभिक वर्षों में क्लेपर वीगन बन गए। [3] 1990 के दशक से उन्होंने पोम्पानो बीच, फ्लोरिडा में एक वीगन स्वास्थ्य स्पा के निदेशक के रूप में कार्य किया और जॉन रॉबिंस के पीबीएस वृत्तचित्र ‘एक नए अमेरिका के लिए आहार’, जो वर्तमान में यूट्यूब और वीमिओ पर निशुल्क उपलब्ध है, में चित्रित किये गए थे। [4] [5] डॉ माइकल क्लेपर नासा के पोषण सलाहकार और अंतरिक्ष यात्रियों के लिए वीगन आहार पर चिकित्सा सलाहकार भी रह चुके हैं, चूँकि बाहरी अंतरिक्ष में कोई फैक्ट्री फार्म नहीं हैं और बाह्य अंतरिक्ष में लंबे समय तक रहने के दौरान, अंतरिक्ष यात्री के खाने की जरूरतें इसी से पूरी हो सकती हैं, कि वहां क्या उगाया जा सकता है। [6] उन्होंने अमेरिकन मेडिकल छात्र संघ के पोषण टास्क फोर्स में भी कार्य किया और पर्यावरण संगठन ‘अर्थसेव’ के वैज्ञानिक निदेशक के रूप में भी कार्य किया। 1995 में क्लेपर ने ‘पीस एबी करेज ऑफ़ कोन्शिएन्स अवार्ड’ प्राप्त किया। उन्होंने 1995 और 2006 के बीच माउ, हवाई में और 2006 और 2009 के बीच वॉन्गेरी, न्यूजीलैंड में डॉक्टरी की प्रैक्टिस की। 2009 में क्लेपर उत्तरी कैलिफोर्निया आ गए, जहां वे सांता रोजा में ट्रूनार्थ स्वास्थ्य केंद्र में एक चिकित्सा सलाहकार का कार्य करते हैं। [7] [8] [9] उनकी लिखी किताबों में शामिल हैं: ‘शुद्ध और सरल’, और ‘गर्भावस्था, बच्चे और वीगन आहार’। क्लेपर नेकेड फ़ूड मैगज़ीन के सलाहकार बोर्ड में भी हैं, जिसके लिए वे वनस्पति आधारित आहार के बारे में लेखों के एक नियमित योगदानकर्ता हैं।
बीटाट्रॉन

यह इलेक्ट्रॉनों की अति उच्च ऊर्जाओं तक त्वरित करने का एक यंत्र है। यह विद्युत चुम्बकीय प्रेरण के सिद्धांत पर कार्य करता है। इसको सर्वप्रथम D.W.Kerst ने सन 1941 में बनाया था। इसमें तथा साइक्लोट्रोन में यह अन्तर है कि साइक्लोट्रोन में घूम रहे कणों की कक्षाओं की त्रिज्या निरन्तर बढ़ती रहती है जबकि बीटाट्रॉन एक स्थायी कक्षा में रखे जाते हैं।
अक्षांश पर शहर

पृथ्वी के अक्षांशों पर स्थित शहरों की सूची है।
मऊ जिला

भूगोल

मऊ जिला आजमगढ़ मंडल का एक हिस्सा है। यह जिला दक्षिण में ग़ाज़ीपुर जिले, पूर्व में बलिया जिले, पश्चिम में आजमगढ़ जिले और उत्तर में गोरखपुर तथा देवरिया जिले से घिरा हुआ है। वाराणसी का कुछ भाग दक्षिण दिशा के क्षेत्र को छूता है। घाघरा नदी इसकी उत्तरी सीमा बनाती है और दक्षिण सीमा को तमसा नदी छूती है।

विशेष

आम लोगों की राय है कि मऊ जिले तुर्की शब्द है जिसका अर्थ "बल्लभगढ़", "पड़ाव ", "छावनी " के रूप में माना जाता है। मऊ के विकास मे 'स्व. कल्पनाथ राय' का अद्वितीय योगदान रहा है ये मऊ को छोटा लखनऊ बनाना चाहते थे | लेकिन उनके जाने के बाद मऊ का विकाश ठहर ही गया मानो मऊ के विकाश पर किसी की काली नजर लग गई हो उन्ही की देन है कि मऊ छोटे शहरों मे एक विकसित जिला है मऊ की धरती आज भी इंतजार करती है कि कब कल्पनाथ जैसा शिल्पिकार आयेगा और उसे विकास की बुलंदु पर पहुंचायेगा|
मांडलगढ़ विधानसभा क्षेत्र (राजस्थान)

मांडलगढ़ विधानसभा क्षेत्र राजस्थान का एक विधानसभा क्षेत्र है।
आ अब लौट चलें

संक्षेप

रोहन खन्ना (अक्षय खन्ना) एक पढ़ा-लिखा बेरोजगार लड़का है, जो अपने दादा (आलोक नाथ) और अपनी माँ (मौसमी चटर्जी) के साथ रहता है। वो हर दिन नौकरी की तलाश करता रहता है, पर उसे कोई भी नौकरी नहीं मिलती है। एक दिन रोहन का दोस्त, रंजीत अमेरिका से वापस आता है, जो रोहन को अमेरिका में आ कर नौकरी करने का सुझाव देता है। रोहन उसके भरोसे अमेरिका जाने की तैयारी करने लगता है। रोहन की माँ, उसे रोकती है और कहती है कि उसके पिता, बलराज (राजेश खन्ना) भी अमीर बनने का सपना देख कर चले गए थे और रास्ते में उनकी मौत हो गई। लेकिन अंत में वो मान जाती है।
रोहन अमेरिका में आ जाता है, पर बाद में उसे पता चलता है कि रंजीत अपनी अमेरिकी पत्नी के साथ मिल कर अपने भारत से लाये गए माता-पिता के साथ नौकर की तरीके से व्यवहार करता है। रंजीत उसकी मदद करने से भी इंकार कर देता है। रोहन को सरदार खान (कादर खान), टैक्सी ड्राइवर मिल जाता है, जो उसे रहने की जगह देता है। उस जगह पर उसे इकबाल सिंह (जसपाल भट्टी) मिलता है, जो उसे टैक्सी ड्राईवर की नौकरी दिलवाता है। अपने काम के पहले ही दिन, वो एक भारतीय महिला पूजा (ऐश्वर्या राय) को हवाई अड्डे पर मिलता है और वो दोनों दोस्त बन जाते हैं। उसका भाई उसकी जबर्दस्ती शादी एक अमेरिकी बूढ़े से कराने पर दबाव बनाता है, इस कारण वो वहाँ से चले जाती है। उसके पास अपने घर भारत में जाने के लिए पैसे नहीं रहते और इस कारण रोहन उसकी मदद करता है और अपने रहने वाले जगह पे ले जाता है। वहाँ उसका सभी स्वागत करते हैं। पूजा को रोहन से प्यार हो जाता है पर रोहन अपने काम से खुश नहीं रहता और ग्रीन कार्ड पाने के लिए एक एनआरआई लड़की से शादी करने की सोचता है, जिससे पूजा का दिल टूट जाता है।
पूजा को बलराज की देखरेख का काम मिल जाता है जो अभी भी जिंदा है और भारतीय अमेरिकी लोगों में सफल व्यवसायी बन गए हैं। बलराज को पूजा बहुत अच्छी लगती है और वो उसका हाथ अपने निकम्मे बेटे करन के लिए मांगता है। उसका बेटा एक ड्रग-डीलर से बहुत सारा पैसा उधारी लिए है। बलराज अपने बेटे से कहता है कि उसे पैसे तभी मिलेंगे, जब वो उसके पसंद की लड़की से शादी कर लेगा। उधर रोहन को एहसास हो जाता है कि एनआरआई लड़की लवलीन (सुमन रंगनाथन) और उसके स्वभाव में बहुत फर्क है और वो दोनों एक साथ नहीं रह सकते। उसे पूजा से प्यार का एहसास हो गया है। वो वापस आ जाता है और पूजा से माफी मांगने की कोशिश करता है। पूजा मान जाती है। रोहन उसे वादे के रूप में अपना लॉकेट देता है, जिसमें उसकी माँ की तस्वीर भी होती है। बलराज से पूजा कहती है कि वो रोहन से प्यार करती है। इससे करन को गुस्सा आ जाता है, क्योंकि उसे ड्रग-डीलर को देने के लिए पैसे मिलने एक मात्र रास्ता भी उसके शादी से इंकार करने के बाद बंद हो जाता है। वो झगड़ा करने लगता है और इस चक्कर में पूजा का पहना लॉकेट नीचे गिर जाता है। उसे बलराज उठा कर खोल के देखता है तो उसे लॉकेट में उसकी पत्नी की तस्वीर दिखती है। पूजा उसे बताती है कि ये रोहन का लॉकेट है। बलराज समझ जाता है कि रोहन उसका बेटा है, लेकिन वो ये बात पूजा को नहीं बताता और रोहन को नौकरी के लिए उसके ऑफिस आने बोल देता है। रोहन को वो नौकरी मिल जाती है और वो रंजीत के माता-पिता को उनके घर वापस ले जाने में मदद करता है। रोहन और पूजा अब भारत जाने की तैयारी करने लगते हैं।
वापस जाने से पहले रोहन को पता चलता है कि बलराज ही उसके पिता हैं। वो अपनी पत्नी से माफी मांगने के लिए कॉल भी करता है। फिर उसके माफ कर देने के बाद वो सब भारत लौटने वाले होते हैं कि बलराज का बेटा, करन भी वहाँ आ जाता है। तब पता चलता है कि वो ड्रग-डीलर को पकड़वा चुका है और दिल से माफी मांग रहा है। फिर सभी लौट जाते हैं।
रत्नागिरि विमानक्षेत्र

रत्नागिरि विमानक्षेत्र भारत के रत्नागिरि शहर में स्थित हवाई अड्डा है। इसका ICAO कोड है: VARG और IATA कोड है: RTC। यह नागरिक हवाई अड्डा है। यहाँ कस्टम विभाग नहीं है। यहाँ की उड़ान पट्टी पेव्ड है, इसकी लंबाई ३६०० फुट है और यहाँ अवतरण प्रणाली यांत्रिक नहीं है।
२६१४ ईसा पूर्व

२६१४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६१४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्रिस्टीन अल्बानेल

क्रिस्टीन अल्बानेल (जन्म 25 जून 1955) एक फ्रांसीसी राजनीतिज्ञ और सिविल सेवक है।  मई 2007 से जून 2009 तक वह फ्रांस्वा फिलन की सरकार में फ्रांस की संस्कृति और संचार मंत्री थीं। 
अल्बानेल   1982 में, वह पेरिस शहर के प्रशासन में शामिल हुईं, और अपने मंत्रिमंडल में काम करने वाले जैक्स चिरक का पालन किया - जब वह 1986 में प्रधानमंत्री बने और 1995 में फ्रांसीसी राष्ट्रपति।   
वह 2003 में पैलेस ऑफ वर्सेल्स के संग्रहालय और डोमेन प्रशासन के अध्यक्ष बनी। 
2007 में, वह फ्रांस्वा फिलॉन की सरकार में संस्कृति मंत्री नियुक्त किया गया था।  इस पद पर रहते हुए, उसने इंटरनेट पर संगीत और वीडियो चोरी को कम करने के उद्देश्य से एक नया कानून प्रस्तावित किया, साथ ही साथ यह सोचकर कि 'अप्रभावी' कानून के पिछले 'स्नातक दंड' की तर्ज पर।  इस कदम ने कई बहस पैदा कर दीं क्योंकि दक्षता की स्वतंत्रता के लिए कई निर्दोषताओं की स्वतंत्रता और कानून के सिद्धांतों का बलिदान किया गया, जबकि इंटरनेट प्रौद्योगिकी के अधिकांश विशेषज्ञ  ने कहा कि किसी भी विश्वसनीय नियंत्रण प्रणाली की जटिलता को कम करके आंका गया था। 
वह वर्तमान में बहु-राष्ट्रीय दूरसंचार निगम ऑरेंज के कार्यकारी उपाध्यक्ष हैं।
फिरोज गाँधी कालेज

फिरोज गाँधी कालेज रायबरेली, उत्तर प्रदेश में 8 अगस्त 1960 को तत्कालीन स्थानीय संसद के सदस्य फिरोज गांधी द्वारा स्थापित एक कालेज है. यह छत्रपति शाहू जी महाराज विश्वविद्यालय से सम्बद्ध है।
नजीब जंग

शिक्षा

नजीब जंग ने सेंट स्टीफन कॉलेज, दिल्ली और लन्दन स्कूल ऑफ इकोनॉमिक्स, लन्दन से शिक्षा प्राप्त की है। इस समय वे ऑक्सफोर्ड विश्वविद्यालय से अर्थशास्त्र ऊर्जा पर पीएचडी कर रहे हैं।

व्यक्तिगत जीवन

नाटक अनारकली-अकबर सलीम में अकबर महान की भूमिका के लिये चर्चित नजीब जंग श्रीमती अमीना जंग के पति है।
पवन शर्मा

प्रारम्भिक तथा व्यक्तिगत जीवन

पवन शर्मा का जन्म 12 दिसम्बर, 1959 में हरियाणा के नामक कस्बे के एक मध्यम परिवार में स्व श्री आर0 डी0 शर्मा के घर में हुआ। उनकी प्रारम्भिक शिक्षा-दीक्षा हरियाणा में ही हुयी।

राष्ट्रीय स्वयंसेवक संघ के प्रति समर्पितता

पिता के राष्ट्रीय स्वयंसेवक संघ में समर्पितता को देखते हुए बाल्यकाल से राष्ट्रीय स्वयंसेवक संघ के प्रति रुझान पैदा हो गया था। आपातकाल के दौरान पिता के जेल चले जाने तथा पदासीन सरकार की अमानवीय प्रताड़ना को देखते हुये, उन्होंने आजीवन ब्रह्मचर्य का पालन करने के साथ-साथ हमेशा के लिये स्वयं को राष्ट्रीय स्वयंसेवक संघ में समर्पित कर दिया।

राजनैतिक जीवन का प्रारम्भ

इनके राजनैतिक जीवन का प्रारम्भ 1989 में दिल्ली से हुआ। यहीं से इनके राजनैतिक जीवन का पदार्पण हुआ था।

राजनैतिक जीवन

भारत की राजधानी दिल्ली के उत्तम नगर विधान सभा क्षेत्र से 2013 में विधायक रह चुके हैं।

सामाजिक जीवन

राजनैतिक गतिविधियों के अतिरिक्त सामाजिक विषयों पर भी पवन शर्मा का बचपन से योगदान रहा है और रहता है।